**“Fullback”: το νέο pick-up φορτηγό της Fiat Professional στην πρώτη παγκόσμια εμφάνισή του στη Διεθνή Έκθεση Dubai 2015**

* *Το Fullback, ο νέος ακούραστος συνεργάτης από τη Fiat Professional είναι το αποτέλεσμα κατανόησης των σύγχρονων αναγκών του κάθε επαγγελματία, ικανό να ανταποκριθεί στις ανάγκες της καθημερινότητας αλλά και του ελεύθερου χρόνου.*
* *Στιβαρό και αξιόπιστο, ακριβώς όπως και η ομώνυμη θέση στο ράγκμπι ή στο αμερικανικό ποδόσφαιρο, το Fullback είναι έτοιμο να πάρει τη θέση του στην κατηγορία των μεσαίων pick-up φορτηγών της περιοχής EMEA.*
* *Προσαρμοσμένη στις ανάγκες των επιμέρους αγορών και με τις πωλήσεις να είναι προγραμματισμένες να ξεκινήσουν το Μάιο του 2016 η γκάμα του Fullback περιλαμβάνει τέσσερις διαμορφώσεις, τρία επίπεδα εξοπλισμού, τρεις κινητήρες και δύο κιβώτια ταχυτήτων.*
* *Το Fullback συμπληρώνει την ήδη εκτεταμένη γκάμα οχημάτων της Fiat Professional και σηματοδοτεί ένα ακόμη βήμα εξέλιξης στην ιστορία της μάρκας, η οποία, από το 1901, σταθερά ξεχωρίζει σε επίπεδο επιδόσεων, αξιοπιστίας και καινοτομίας.*

Το Fullback, το νέο μεσαίο επαγγελματικό pick-up της Fiat Professional, έκανε την παγκόσμια πρεμιέρα του στη Διεθνή Έκθεση Dubai 2015 – το μεγαλύτερο δρώμενο αυτοκινήτου σε επίπεδο Μέσης Ανατολής και Βόρειας Αφρικής – και θα είναι διαθέσιμο σε ολόκληρη την περιοχή της ΕΜΕΑ από το Μάιο του 2016.

Με την υπεροχή που της δίνουν τα **περισσότερα από εκατό χρόνια ιστορίας** και η εξαιρετική φήμη της στην παγκόσμια βιομηχανία Ελαφρών Επαγγελματικών Οχημάτων (LCV), η Fiat Professional πραγματοποιεί ακόμη ένα άλμα προς τα εμπρός με το λανσάρισμα του Fullback, το οποίο **συμπληρώνει την ήδη εκτεταμένη γκάμα προϊόντων και υπηρεσιών, απόλυτα προσαρμοσμένων στις ανάγκες των επαγγελματιών πελατών**.

Με το Fullback, **η Fiat Professional πραγματοποιεί δυναμική είσοδο στην κατηγορία των μεσαίων pick-up φορτηγών** στην περιοχή της EMEA, όπου το 2014 πουλήθηκαν 675.000 μονάδες (23% των συνολικών πωλήσεων στην αγορά LCV). Το ποσοστό αυτό είναι ακόμη μεγαλύτερο στη Μέση Ανατολή φτάνοντας το 58% ενώ στην Αφρική το 52%.

Ένα άκρως στρατηγικό λανσάρισμα για το νέο Fullback, που προορίζεται να παίξει πρωταγωνιστικό ρόλο στην κατηγορία του, χάρη στα ανταγωνιστικά χαρακτηριστικά του – τη στιβαρή κατασκευή και την αξιοπιστία. Αυτός ο ακούραστος συνεργάτης είναι αποτέλεσμα της κατανόησης των πραγματικών αναγκών των επαγγελματιών πελατών. Ωστόσο, χάρη στη μεγάλη ευελιξία του, μπορεί να χρησιμοποιηθεί εξίσου άνετα στην καθημερινή ζωή και γενικότερα στον ελεύθερο χρόνο.

**Το Fullback είναι έτοιμο να ανταπεξέλθει σε οποιαδήποτε πρόκληση**, εξ’ ου και το όνομά του, το οποίο προέρχεται από τη θέση-κλειδί στο ράγκμπι ή το αμερικανικό ποδόσφαιρο, τον τελευταίο δηλαδή παίκτη στη γραμμή της άμυνας, που είναι επίσης και αμυντικός στην επίθεση, θέση η οποία δηλώνει παίκτη έτοιμο να αντιμετωπίσει οποιαδήποτε κατάσταση.

Συμβαδίζοντας απόλυτα με τους καλύτερους στην κατηγορία, όσον αφορά τη διαμόρφωση, τις διαστάσεις και τους κινητήρες, το νέο pick-up της Fiat Professional παρέχεται σε μια πλήρη σειρά εκδόσεων που θα προσαρμόζονται αναλόγως των εξειδικευμένων αναγκών της κάθε επιμέρους περιοχής στην αγορά της ΕΜΕΑ.

Αναλυτικότερα, η γκάμα του Fullback περιλαμβάνει τέσσερις διαμορφώσεις (Single Cab, Extended Cab, Double Cab και Chassis) και τρία επίπεδα εξοπλισμού.

Όλες οι εκδόσεις του Fullback έχουν μέγιστο ύψος 1,780 μ. και πλάτος μέχρι 1,815 μ., με μεταξόνιο 3 μ. Το μήκος ποικίλλει ανάλογα με τη διαμόρφωση και είναι 5,155 μ. (Single Cab), 5,275 μ. (Extended Cab) και 5,285 μ. (Double Cab). Το ίδιο και το μήκος του χώρου φόρτωσης – 2,265 μ. (Single Cab), 1,850 μ. (Extended Cab) και 1,520 μ. (Double Cab). **Το ωφέλιμο φορτίο**, ανάλογα με τη διαμόρφωση, **ανέρχεται στα 1.100 κιλά**.

Στη Μέση Ανατολή και την Αφρική, το Fullback pick-up θα διατίθεται με δύο επιλογές κινητήρων – έναν diesel 2.5-λίτρων με απόδοση ισχύος μεταξύ 81kW (110hp) και 131kW (178hp) και ένα βενζινοκινητήρα 2.4-λίτρων που αποδίδει 97kW (132hp) και έχει 5τάχυτο μηχανικό κιβώτιο. Ο κινητήρας αυτός είναι αντίστοιχος με τους καλύτερους του ανταγωνισμού και μπορεί να συνδυαστεί, σύμφωνα με την προσφορά της εκάστοτε επί μέρους αγοράς, με χειροκίνητο ή αυτόματο κιβώτιο 5 ταχυτήτων.

Στην **Ευρώπη** αλλά και σε άλλες αγορές, το Fullback θα είναι διαθέσιμο με έναν **turbo κινητήρα** αλουμινίου **2.4-λίτρων diesel** με δύο αποδόσεις ισχύος – 113kW (150hp) ή 133kW (180hp) – σε συνδυασμό με ένα νέο 6τάχυτο μηχανικό κιβώτιο ή 5τάχυτο αυτόματο κιβώτιο με σπορ λειτουργία.

Το Fullback pick-up θα είναι διαθέσιμο σε ολόκληρη την περιοχή της ΕΜΕΑ με πίσω κίνηση ή κίνηση σε όλους τους τροχούς.

Οι επισκέπτες της Διεθνούς Έκθεσης του Dubai 2015 θα έχουν την ευκαιρία να δουν το νέο Fiat Professional pick-up πρώτοι στον κόσμο, καθώς και να θαυμάσουν μοντέλα του Fullback εξοπλισμένα με ειδικά εξαρτήματα της Mopar. Αυτή είναι μόνο μια πρόγευση από την ειδική σειρά που αναπτύσσεται από τη Mopar, συνεργάτιδα εταιρεία της FCA σε θέματα after-sales service, εξυπηρέτησης πελατών, γνήσιων ανταλλακτικών και αξεσουάρ.

Αθήνα,

10/11/2015

ΔΕ/4301